Diari Oficial de la Generalitat Valenciana


Sumari del DOGV 3137, del 05-12-1997 (1997/11258)

Expedient DFV 116/96. Notificació de la resolució dictada en recurs ordinari.
-----------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11253


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient DFV 116/96. Notificació de la resolució dictada en recurs ordinari. [97/A11729]
  
D'acord amb l'article 59.4 de la Llei 30/92 de 26 de novembre de Règim Jurídic de les Administracions Públiques i Procediment Administratiu Comú, es notifica al senyor Emilio Badillo Cubillo i a la mercantil Promociones Parque Azorin, SA, la resolució de 2 de juliol de 1997, del director general d'Arquitectura i Habitatge, que a continuació es transcriu:
  
"Examinat el recurs ordinari formulat pel senyor Emilio Badillo Cubillo, contra la resolució del Servei Territorial de València en l'expedient número DFV 116/96.
  
Antecedents de fet
  
Primer
  
Els propietaris dels habitatges situats a Torrent (València), carrer de Vicent Beguer Esteve número 1, portes 2, 3 i 7, van presentar els escrits de denúncia davant del Servei Territorial d'Arquitectura i Habitatge de València contra la mercantil Promociones Parque Azorín, SA, per deficiències constructives en els esmentats habitatges, i aquest organisme acorda l'acumulació de les denúncies i la incoació d'un expedient aplicador de sancions contra la promotora al·ludida, a la qual es va remetre el corresponent plec de càrrecs.
  
Segon
  
El cap del Servei Territorial d'Arquitectura i Habitatge de València va dictar la resolució d'arxiu de l'expedient sancionador acumulat, per haver-se realitzat les obres ordenades en el plec de càrrecs.
  
Tercer
  
Contra aquesta resolució, el senyor Emilio Badillo Cubillo interposa un recurs ordinari amb les al·legacions que consten en aquest, i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant per allò que s'ha disposat en l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547 de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117 de la Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
El recurrent presenta al·legacions en el sentit de disconformitat amb l'arxiu de l'expedient aplicador de sancions, i es fa constar que en les portes 2ª i 7ª de l'immoble situat al carrer del Cronista Vicente Beguer Esteve número 1, de Torrent (València), segueixen pendents de reparació determinades deficiències, així com en l'escala de l'edifici.
  
El recurs ha de ser desestimat, ja que l'arxiu de l'expedient aplicador de sancions s'ha dut a terme per la realització de les obres ordenades, cosa que va quedar provada pels escrits conformes amb aquestes emesos pels propietaris denunciants, documents que consten en les diligències. Per això pertoca confirmar la resolució del Servei Territorial.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Emilio Badillo Cubillo, contra la Resolució de 16 de desembre de 1996, del Servei Territorial de València, que queda confirmada.
  
Contra aquesta resolució, que posa fi a la via administrativa, es podrà interposar un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o de la publicació d'aquesta.
  
Per a la interposició de l'esmentat recurs serà un requisit imprescindible que, amb caràcter previ, el recurrent comunique a aquest òrgan la interposició d'aquest. Tot això de conformitat amb els articles 57.2.f (en relació amb la disposició addicional onzena de la LRJAP i del PAC) i 58 de la Llei Reguladora de la Jurisdicció Contenciosa Administrativa, de 27 de desembre de 195; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga presentar qualsevol altre recurs que s'estime oportú.